एक दिन उसे अथक मिल गया। उसने भी आई.कॉम. पास कर लिया था। बेफिक्र और मनमौजी मूड में किसी हॉल से सिनेमा देखकर आ रहा था। पूछने पर बताया कि महात्मा गांधी जनता कॉलेज में उसने बी.कॉम में एडमिशन ले लिया है। शोणित ने देखा कि उसके चेहरे पर किसी प्रकार के तनाव की कोई रेखा नहीं है। शहर के इस सबसे चालू और सार्वजनिक कॉलेज में प्राय: सबको ऐडमिशन मिल जाता है। किसी भी प्रवेश परीक्षा को पास करने की कोई जरूरत नहीं। शोणित ने पूछ लिया, ''तब आगे क्या करना है इस कॉलेज में पढ़कर?ÓÓ